**Ministru kabineta rīkojuma projekta “Par finanšu līdzekļu piešķiršanu no valsts budžeta programmas**

**“Līdzekļi neparedzētiem gadījumiem”” sākotnējās ietekmes**

**novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Ministru kabineta (turpmāk – MK) rīkojuma projekts “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” (turpmāk – MK rīkojuma projekts) ir izstrādāts, lai:1. nodrošinātu valsts sociālās apdrošināšanas speciālā budžeta (turpmāk – speciālais budžets) apakšprogrammas 04.04.00 “Invaliditātes, maternitātes un slimības speciālais budžets” izdevumus slimības pabalsta izmaksām saistībā ar COVID-19 infekcijas izplatību;
2. kompensētu Valsts sociālās apdrošināšanas aģentūras (turpmāk – VSAA) segtos papildu izdevumus saistībā ar sociālās apdrošināšanas informācijas sistēmas (SAIS) funkcionalitātes nodrošināšanu, kas veikti to normatīvo aktu (likumu un MK rīkojumu) izpildes nodrošināšanai, uz kuriem būtu attiecināmi ar Covid-19 izsludinātās ārkārtējās situācijas, tās radīto risku novēršanas un Covid-19 infekcijas izplatības seku pārvarēšanas pasākumi.

Kopumā ar MK rīkojumiem Labklājības ministrijai (turpmāk – LM) no valsts budžeta programmas “Līdzekļi neparedzētiem gadījumiem” ir apstiprināts finansējums ne vairāk kā 55 941 183 *euro*. LM šobrīd prognozē ar MK apstiprinātā finansējuma atlikumu 22 734 875 *euro* apmērā. Līdz ar to LM ierosina daļu no līdzekļu atlikuma 1 862 529 *euro* apmērā novirzīt iepriekš minēto pasākumu nodrošināšanai, tajā skaitā:1. speciālā budžeta apakšprogrammas 04.04.00 “Invaliditātes, maternitātes un slimības speciālais budžets” izdevumiem slimības pabalstam 1 767 925 *euro* apmērā;
2. VSAA veikto izdevumu kompensēšanai par sociālās apdrošināšanas informācijas sistēmas (SAIS) funkcionalitātes nodrošināšanu 94 604 *euro* apmērā.

MK rīkojuma projekts stājas spēkā pēc tā pieņemšanas. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Covid-19 infekcijas izplatības seku pārvarēšanas likuma 24. un 25.pants. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1) Saskaņā ar 2020. gada 20. martā Saeimā pieņemto likumu “Grozījums likumā “Par maternitātes un slimības apdrošināšanu”” un 2020.gada 14.maijā pieņemto likumu “Grozījumi likumā “Par maternitātes un slimības apdrošināšanu”” līdz 2020. gada 31. decembrim ir paredzēts valsts atbalsts darba devējiem – 2020.gadā ar Covid-19 infekciju saslimušajiem un tiem, kuriem noteikta karantīna, slimības pabalstu no otrās dienas apmaksā valsts 80% apmērā no slimības pabalsta saņēmēja vidējās apdrošināšanas iemaksu algas. Šo likuma normu ieviešanai uz 2020. gada 30. septembri no speciālā budžeta apakšprogrammas 04.04.00 “Invaliditātes, maternitātes un slimības speciālais budžets” ir veikti izdevumi slimības pabalstam 1 767 925 *euro* apmērā par 3 210 personām (unikālais pabalsta saņēmēju skaits). Saistībā ar Covid-19 kopējais apmaksātais slimības pabalsta saņemšanas dienu skaits ir 50 677 dienas, t.i., vidēji uz vienu personu 15,8 dienas. Vidējais pabalsta apmērs vienai personai sasniedza 550,76 *euro*.Kopumā 2020.gada 9 mēnešos speciālā budžeta apakšprogrammas 04.04.00 “Invaliditātes, maternitātes un slimības speciālais budžets” slimības pabalstu izmaksai izlietoti 118,1% no gada apropriācijas, ko galvenokārt ietekmēja ar MK 2020.gada 13.augusta rīkojumu Nr.427 “Par valsts sociālās apdrošināšanas speciālā budžeta ieņēmumu īpatsvara izmaiņām 2020.gadā” un Finanšu ministrijas (turpmāk – FM) 2020. gada 21. augusta rīkojumu Nr.315 “Par valsts sociālās apdrošināšanas speciālā budžeta ieņēmumu īpatsvara izmaiņām un apropriācijas pārdali starp programmām, apakšprogrammām atbilstoši ekonomiskajām kategorijām”, veiktā apropriācijas pārdale. Minētā apropriācijas pārdale paredzēja palielināt ieņēmumu īpatsvaru speciālā budžeta apakšprogrammā 04.02.00 “Nodarbinātības speciālais budžets” no 4,14% līdz 6,64% un samazināt ieņēmumu īpatsvaru speciālā budžeta apakšprogrammā 04.04.00 “Invaliditātes, maternitātes un slimības speciālais budžets” no 19,66% līdz 17,16%, vienlaikus samazinot izdevumus speciālā budžeta apakšprogrammā 04.04.00 “Invaliditātes, maternitātes un slimības speciālais budžets” sociāla rakstura maksājumiem un kompensācijām 60 878 530 *euro* apmērā slimības pabalsta izmaksām, lai nodrošinātu apakšprogrammā 04.02.00 “Nodarbinātības speciālais budžets” izdevumu bezdarbnieka pabalsta izmaksu nepārtrauktību. Izdevumu samazinājums apropriācijai izdevumiem slimības pabalstam bija tikai tehniska rakstura, lai no likumdošanas viedokļa būtu iespējams nodrošināt bezdarbnieka pabalsta izmaksas nepārtrauktību, un tas nenozīmēja faktisku izdevumu samazinājuma speciālā budžeta apakšprogrammā 04.04.00 “Invaliditātes, maternitātes un slimības speciālais budžets” sociāla rakstura maksājumiem un kompensācijām nepieciešamību. Ja iepriekš minētā apropriācijas pārdale netiktu veikta, 2020. gada 9 mēnešos slimības pabalstu izmaksai būtu izlietoti 83,2% no likumā “Par valsts budžetu 2020.gadam” apstiprinātā gada plāna (pie vienmērīgas budžeta plānošanas izpildei jābūt 75,0%).LM šobrīd prognozē, ka finanšu nepietiekamības risks izdevumiem speciālā budžeta apakšprogrammā 04.04.00 “Invaliditātes, maternitātes un slimības speciālais budžets” slimības pabalsta izmaksas nodrošināšanai varētu sasniegt aptuveni 77,1 milj. *euro*. Tajā skaitā 45,8 milj. *euro* LM ir radusi iespēju nodrošināt speciālā budžeta ietvaros, veicot apropriācijas pārdali starp speciālā budžeta apakšprogrammām un apropriācijas izmaiņu pieprasījums apstiprināts ar FM 2020.gada 30.oktobra rīkojumu Nr.439 “Par budžeta apropriācijas pārdali starp programmām, apakšprogrammām un budžeta izdevumu kodiem atbilstoši ekonomiskajām kategorijām”. Līdz ar to, šobrīd prognozētais, papildu nepieciešamais finansējums slimības pabalsta izmaksas nodrošināšanai 2020.gadā ir 31,3 milj. *euro*. Atbilstoši 2020.gada 14.maijā pieņemtā likuma “Grozījumi likumā “Par maternitātes un slimības apdrošināšanu”” anotācijai tika prognozēts, ka papildus speciālā budžeta līdzekļi likuma īstenošanai būs nepieciešami un tie nepieciešamības gadījumā tiks papildus pieprasīti, tajā skaitā, atbilstoši “Likuma par valsts apdraudējuma un tā seku novēršanas un pārvarēšanas pasākumiem sakarā ar Covid-19 izplatību” 22.pantam, kas nosaka, ka finanšu ministram ir tiesības, informējot par to Saeimu, veikt apropriācijas izmaiņas, tai skaitā, apropriācijas pārdali starp ministrijām un citām centrālajām valsts iestādēm ar Covid-19 izplatību saistītā valsts apdraudējuma un tā seku novēršanas un pārvarēšanas pasākumiem, ja ir pieņemts attiecīgs MK lēmums.Ņemot vērā finanšu nepietiekamības risku slimības pabalstu izmaksai un minētā likuma anotācijā noteikto, LM ierosina ar MK rīkojuma projektu palielināt apropriāciju speciālā budžeta apakšprogrammā 04.04.00 “Invaliditātes, maternitātes un slimības speciālais budžets” izdevumiem slimības pabalstam 1 767 925 *euro* apmērā, tādējādi nodrošinot ar iepriekš minēto likumu pieņemto Covid-19 infekcijas izplatības seku novēršanas pasākumus.Par atlikušo papildu nepieciešamo finansējumu slimības pabalsta finansējuma nodrošināšanai 29,5 milj. *euro* apmērā LM plāno virzīt priekšlikumu apropriācijas palielināšanai speciālā budžeta apakšprogrammā 04.04.00 “Invaliditātes, maternitātes un slimības speciālais budžets”, pamatojoties uz Likuma par budžetu un finanšu vadību 9.panta četrpadsmitās daļas 6.punktu, kā resursu avotu novirzot apakšprogrammas naudas līdzekļu atlikumu uz 2020.gada 1.janvāri.2) Pamatojoties uz MK jau pieņemtajiem lēmumiem saistībā ar Covid-19 izsludinātās ārkārtējās situācijas, tās radīto risku novēršanas un Covid-19 infekcijas izplatības seku pārvarēšanas pasākumiem, MK lielākai daļai pieņemto lēmumu īstenošanai jau ir piešķīris finansējumu VSAA informācijas sistēmas (SAIS) funkcionalitātes nodrošināšanai, kopsummā 163 750 *euro* apmērā (347 cilvēkdienas \* 471,90 *euro* par cilvēkdienu), tomēr, uzsākot darbu pie konkrētu informācijas sistēmas izmaiņu ieviešanas, tika konstatēts, ka atsevišķiem pasākumiem darbietilpība pārsniedz plānoto, kā arī atsevišķiem pasākumiem sākotnēji finansējums informācijas sistēmas pielāgošanai netika plānots. VSAA šobrīd ir norēķinājusies ar ārpakalpojuma sniedzējiem par visām veiktajām izmaiņām IT sistēmās, iztrūkstošo daļu 94 604 *euro* apmērā sedzot likumā “Par valsts budžetu 2020.gadam” apstiprināto VSAA budžeta līdzekļu ietvaros (200 cilvēkdienas \* 471,90 *euro* par cilvēkdienu, noapaļojot katra veiktā pasākuma izdevumus līdz pilniem *euro*) (detalizēta informācija pielikumā). Tomēr šos līdzekļus ir nepieciešams kompensēt VSAA budžetā, ņemot vērā, ka visi 2020.gada budžetā piešķirtie līdzekļi VSAA IT sistēmu izmaiņām ir saplānoti un veiktie ārkārtas izdevumi rada risku citiem VSAA norēķiniem par IT sistēmu izmaiņām un tās funkcionalitātes darbībā.LM ierosina ar MK rīkojuma projektu palielināt apropriāciju LM par 94 604 *euro*, lai kompensētu VSAA veiktos papildus izdevumus sociālās apdrošināšanas informācijas sistēmas (SAIS) funkcionalitātes nodrošināšanai saistībā ar Covid-19 izsludinātās ārkārtējās situācijas, tās radīto risku novēršanas un Covid-19 infekcijas izplatības seku pārvarēšanas pasākumiem. |
| 3. | Projekta izstrādē iesaistītās institūcijas un publiskas personas kapitālsabiedrības | LM, VSAA |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Slimības pabalsta saņēmēji saistībā ar Covid-19 infekciju.Uz 2020. gada 30. septembri slimības pabalsts saistībā ar Covid-19 infekciju izmaksāts 3 210 personām. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020.gads | Turpmākie trīs gadi (*euro*) |
| 2021 | 2022 | 2023 |
| saskaņā ar valsts budžetu kārtējam gadam\* | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 149 408 520 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 149 408 520 | 1 767 925 | 0 | 0 | 0 | 0 | 0 |
| *04.04.00 “Invaliditātes, maternitātes un slimības speciālais budžets", t.sk.* | *149 408 520* | *1 767 925* | *0* | *0* | *0* | *0* | *0* |
| *valsts speciālajā budžetā saņemtie transferti no valsts pamatbudžeta* | *4 261 823* | *1 767 925**(konsolidējamā pozīcija)* | *0* | *0* | *0* | *0* | *0* |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 149 408 520 | 1 862 529 | 0 | 0 | 0 | 0 | 0 |
| 2.1. valsts pamatbudžets | 0 | 1 862 529 | 0 | 0 | 0 | 0 | 0 |
| *99.00.00 "Līdzekļu neparedzētiem gadījumiem izlietojums", t.sk.* | *0* | *1 862 529* | 0 | 0 | 0 | 0 | 0 |
| *valsts budžeta uzturēšanas izdevumu transferti no valsts pamatbudžeta uz valsts speciālo budžetu* | *0* | *1 767 925**(konsolidējamā pozīcija)* | 0 | 0 | 0 | 0 | 0 |
| 2.2. valsts speciālais budžets | 149 408 520 | 1 767 925 | 0 | 0 | 0 | 0 | 0 |
| *04.04.00 “Invaliditātes, maternitātes un slimības speciālais budžets", t.sk.* | *149 408 520* | *1 767 925* | *0* | *0* | *0* | *0* | *0* |
| *slimības pabalsts* | *145 146 697* | *1 767 925* | *0* | *0* | *0* | *0* | *0* |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | - 1 862 529 | 0 | 0 | 0 | 0 | 0 |
| 3.1. valsts pamatbudžets | 0 | - 1 862 529 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 1 862 529 | 0 | 0 | 0 | 0 | 0 |
| 5. Precizēta finansiālā ietekme | x | 0 | x | 0 | x | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | \* ar FM rīkojumiem uz 30.10.2020.MK rīkojuma projekts paredz FM no 74.resora “Gadskārtējā valsts budžeta izpildes procesā pārdalāmais finansējums” programmas 02.00.00 “Līdzekļi neparedzētiem gadījumiem” veikt līdzekļu pārdali uz LM pamatbudžeta programmu 99.00.00 “Līdzekļu neparedzētiem gadījumiem izlietojums” 1 862 529 *euro* apmērā, lai segtu izdevumus ar Covid-19 izplatību saistīto seku novēršanu, tajā skaitā:1) 1 767 925 *euro*  slimības pabalsta izmaksām, veicot valsts budžeta uzturēšanas izdevumu transfertu no valsts pamatbudžeta uz valsts speciālā budžeta apakšprogrammu 04.04.00 “Invaliditātes, maternitātes un slimības speciālais budžets”. Saskaņā ar VSAA statistikas datiem uz 2020.gada 30.septembri slimības pabalsts saistībā ar Covid-19 infekciju izmaksāts 3 210 personām (unikālais skaits) 1 767 925 *euro* apmērā.Līdz ar to vidējais slimības pabalsta saņēmēju skaits mēnesī bija 535 personas (3 210 personas : 6 mēnešiem (pabalsta izmaksas periods no aprīļa līdz septembrim). Vidējais vienai personai piešķirtais slimības pabalsta apmērs sasniedza 550,76 *euro* (1 767 925 *euro* : 3 210 personas).2) 94 604 euro, lai nodrošināšanu sociālās apdrošināšanas informācijas sistēmas (SAIS) funkcionalitāti (200 cilvēkdienas \* 471,90 *euro* par cilvēkdienu, noapaļojot katra veiktā pasākuma izdevumus līdz pilniem *euro*). Detalizēta informācija pielikumā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav. |
| 8. Cita informācija | Izdevumi 1 862 529 *euro* apmērā tiks veikti LM pamatbudžeta programmas 99.00.00 “Līdzekļu neparedzētiem gadījumiem izlietojums” ietvaros, līdzekļus pārdalot no 74.resora „Gadskārtējā valsts budžeta izpildes procesā pārdalāmais finansējums” programmas 02.00.00 „Līdzekļi neparedzētiem gadījumiem”. Vienlaikus no LM pamatbudžeta programmas 99.00.00 “Līdzekļu neparedzētiem gadījumiem izlietojums” veicot valsts budžeta uzturēšanas izdevumu transfertu no valsts pamatbudžeta uz valsts speciālo budžetu 1 767 925 *euro* apmērā, par atbilstošo summu palielinot speciālā budžeta apakšprogrammas 04.04.00 “Invaliditātes, maternitātes un slimības speciālais budžets” ieņēmumus no valsts speciālajā budžetā saņemtajiem transfertiem no valsts pamatbudžeta un attiecīgi izdevumus sociāla rakstura maksājumiem un kompensācijām (izdevumus slimības pabalstam), lai nodrošinātu slimības pabalsta izmaksas. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Nav. |
| 2. | Sabiedrības līdzdalība projekta izstrādē | Nav. |
| 3. | Sabiedrības līdzdalības rezultāti | Nav. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VSAA |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Labklājības ministre R. Petraviča

09.11.2020. 9:04

2053

I. Štrausa, 60008559

Ilze.Strausa@lm.gov.lv